ஏ. கலியமூர்த்தி

ஏ. கலியமூர்த்தி (A. Kaliyamurthy) இந்தியாவின் தமிழ்நாடு மாநிலத்தைச் சேர்ந்த முன்னாள் காவல்துறை அதிகாரியாவார். 35 ஆண்டுகளுக்கும் மேலாக தமிழ்நாடு காவல் துறையில் திருச்சி, கோவை மற்றும் சென்னை ஆகிய இடங்களில் பல்வேறு பொறுப்புகள் மற்றும் பணிகளில் இருந்துள்ளார். கடைசியாக திருச்சியில் காவல் துறை கண்காணிப்பாளராகப் பணியாற்றி ஓய்வு பெற்றார். இவரது பணிக்காலத்தில் முதல்வர் விருதையும், சிறப்பான சேவைக்கான குடியரசுத்தலைவர் காவல் பதக்கத்தையும் பெற்றார்.https://www.oneindia.com/2008/08/15/prez-medal-for-tn-cop-1218783791.html ஓய்வு பெற்ற பிறகு இவர் ஓர் ஊக்கமளிக்கும் தன்னம்பிக்கைப் பேச்சாளராக தனது உரைகளின் மூலம் மக்களை ஊக்குவித்து வருகிறார்.https://www.vikatan.com/lifestyle/kaliyamoorthy-speaks-about-how-he-spends-his-lockdown-days

 கல்வி
கலியமூர்த்தி தமிழ்நாட்டின் தஞ்சாவூர் மாவட்டம், பூதலூரில் பிறந்து, தஞ்சாவூர் மன்னர் சரபோஜி அரசுக் கல்லூரியில் இளநிலை பட்டமும், சென்னையில் தமிழ் இலக்கியத்தில் முதுகலைப் பட்டமும் முனைவர் பட்டமும் பெற்று தனது கல்வியை முடித்தார்.https://www.dinamani.com/all-editions/edition-trichy/tanjore/2023/apr/25/thanjavur-tamil-university-convocation-ceremony-governor-participated-and-awarded-the-degrees-3995944.html

தொழில்
1976 ஆம் ஆண்டு அக்டோபர் மாதம் 13 ஆம் தேதியன்று தமிழ்நாடு காவல்துறை[5] பணியில் சேர்ந்த கலியமூர்த்தி அக்டோபர் 30, 2010 இல் ஓய்வு பெறும் வரை 35 ஆண்டுகள் பணியாற்றினார். தனது பதவிக் காலத்தில் காவல்துறை கண்காணிப்பாளர் பதவியை அடைந்தார்.https://www.youtube.com/watch?v=fkIhKuV9-2o&ab_channel=News7Tamil தமிழ்நாட்டைப் பிரதிநிதித்துவப்படுத்தி நாசிக் (1980), லக்னோ (1982), காசுமீர் (1985) ஆகிய இடங்களில் நடைபெற்ற அகில இந்திய காவல் பணிப் போட்டி மற்றும் துப்பாக்கிச் சுடுதல் போட்டிகளில் தங்கப் பதக்கங்களை வென்றுள்ளார்.

ஊக்கமளிக்கும் பேச்சாளர்
ஓய்வுக்குப் பிறகு, முனைவர் ஏ. கலியமூர்த்தி ஊக்கமளிக்கும் பேச்சாளராக மாறியுள்ளார்.https://www.thehindu.com/news/cities/Madurai/community-service-programme-inaugurated/article27036413.ece தனது அனுபவங்களை உரைகள் மூலம் பகிர்ந்து  மக்களை ஊக்குவிக்கிறார்.https://www.expresshealthcare.in/news/vs-hospitals-organises-hope/412063/https://www.tamilmurasu.com.sg/community/story20210411-64400.html.

தனிப்பட்ட வாழ்க்கை
சூர்யகலா என்பவரை கலியமூர்த்தி திருமணம் செய்துகொண்டார். இவர்களுக்கு இரண்டு குழந்தைகள் உள்ளனர். இருவரும் மருத்துவர்களாக உள்ளனர்.

மேற்கோள்கள்

 புற இணைப்புகள் 
 Official website

பகுப்பு:வாழும் மக்கள்
பகுப்பு:1952 பிறப்புகள்
பகுப்பு:இந்திய காவல் அதிகாரிகள்
பகுப்பு:தமிழர்
பகுப்பு:தஞ்சாவூர் மாவட்ட மக்கள்